Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 65/14/8806	Košice, 5.5.2015
EEČ : 2-65-106-2015

U Z N E S E N I E

Trestná vec:	obvinený XXXXX  
Prečin:	Porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX-okolie zo dňa 4.4.2014, spisová značka 2 Pv 65/14/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v obci Belža, okr. XXXXX-okolie dňľa 19.01.2014 v čase o 11.00 hod. na výzvu colníkov Stanice colného úradu XXXXX-centrála dobrovoľne vydal zo svojho rodinného domu č.p. 83 cigarety zn. Classic Imperium red Line v počte 4.800 ks, ktoré tam prechovával, pričom cigarety neboli označené platnou kontrolnou známkou Slovenskej republiky ale boli opatrené Moldavskými kontrolnými známkami

Uznesením prokurátora Okresnej prokuratúry XXXXX-okolie zo dňa 4.4.2014, spisová značka 2 Pv 65/14/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora pre XXXXX – okolie sp. zn. 2 Pv 65/1/8806 zo dňa 28.03.2014 bolo podmienečne zastavené trestné stíhanie obvineného XXXXX pre prečin porušenia predpisov o štátnych technických opatreniach na označenie tovaru podľa § 279 ods. 1 Trestného zákona, pričom mu bola určená skúšobná doba v trvaní 12 mesiacov, ktorá uplynula 12.04.2015.

	Preskúmaním príslušného spisového materiálu a zo zadovážených dokladov, najmä odpisu z  registra trestov obvineného, charakteristiky obvineného z miesta bydliska, správy z OR PZ–OKP XXXXX-okolie, ako aj správy z  Okresného úradu XXXXX-okolie, Odboru všeobecnej vnútornej správy som zistil, že obvinený v priebehu skúšobnej doby viedol riadny život a nedopustil sa protispoločenského konania.

Z uvedených dôvodov som rozhodol tak, ako je to uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať v lehote 3 dní od jeho doručenia na tunajšiu prokuratúru, o ktorej rozhodne Krajská prokuratúra v Košiciach. Sťažnosť má odkladný účinok.

JUDr. Aurel Rečičár
prokurátor